cyanic-selkie/wikianc huggingface dataset:
শ্রীবাটি
অন্যান্য আকর্ষণসমূহ
টেরাকোটা মন্দিরের কাছেই রয়েছে অষ্টাদশ ও উনিশ শতকের বেশ কয়েকটি জমিদারি অট্টালিকা, সংরক্ষেনের বিভিন্ন পদ্ধতিতে। এখানে দেখা যায় বাংলার ঔপনিবেশিক যুগের স্থাপত্য বৈশিষ্ট্য: খোলা আঙ্গিনা, ঝুলন্ত অলিন্দ, এবং তার চতুর্দিকে তিন তলা অব্দি বাসগৃহ। অনেক ঘরগুলোতে উঠোনের এক দিকে আছে উচ্চ ছাদ-ওয়ালা ও দেয়ালে পঙ্খের নকশাকৃত পুজো মণ্ডপ। চন্দ্র বাড়ির সেই পূজা মণ্ডপে এখনও ৩০০ বছরের অব্যাহত বার্ষিক দুর্গা পূজা অনুষ্ঠিত হয়।
আরেকটি নিকটবর্তী আকর্ষণ হচ্ছে খ্রিষ্টাব্দ ১৭০৫ সালে প্রতিষ্ঠিত শ্রী শ্রী রঘুনাথ জিউ মন্দির। মন্দিরটি স্থানীয় জমিদারি চন্দ্র পরিবারের কুলদেবতা, বিষ্ণুর একটি রূপ, শ্রী রঘুনাথ জিউকে নিবেদিত। ১৭৪২ খ্রিষ্টাব্দে বাংলায় মারাঠা আক্রমণের সময় মারাঠা সেনাপতি ভাস্কর পণ্ডিত এই মন্দিরের শালগ্রাম শিলা লুন্ঠন করেন এবং মন্দিরের কুলপুরোহিতের বিশেষ নিবেদনে পুনরায় ফিরিয়ে দেন।
বোয়িং ৭৬৭
বোয়িং ৭৬৭ হল একটি মার্কিন প্রশস্ত-দেহ বিমান, যা বোয়িং কমার্শিয়াল এয়ারপ্লেন দ্বারা বিকাশিত ও তৈরি করা হয়েছিল। বিমানটি ১৯৭৮ সালের ১৪ই জুলাই ৭X৭ কর্মসূচি হিসাবে চালু করা হয়েছিল, প্রোটোটাইপটি ১৯৮১ সালের ২৬শে সেপ্টেম্বর প্রথম উড়েছিল, এবং এটি ১৯৮২ সালের ৩০শে জুলাই প্রত্যয়িত হয়েছিল। মূল ৭৬৭-২০০ বিমান ইউনাইটেড এয়ারলাইন্সের সঙ্গে ১৯৮২ সালের ৮ই সেপ্টেম্বর এবং বর্ধিত-পরিসীমার ৭৬৭-২০০ইআর ১৯৮৪ সালে পরিষেবাতে প্রবেশ করেছিল। এটি ১৯৮৬ সালের অক্টোবর মাসে ৭৬৭-৩০০-এর মধ্যে প্রসারিত হয়েছিল, তারপর সবচেয়ে জনপ্রিয় বৈকল্পিক ৭৬৭-৩০০ইআর দ্বারা ১৯৮৮ সালে অনুসরণ করা হয়েছিল। একটি মালবাহী সংস্করণ ৭৬৭-৩০০এফ ১৯৯৫ সালের অক্টোবর মাসে আত্মপ্রকাশ করেছিল। এটি আবার ২০০০ সালের সেপ্টেম্ব মাস থেকে ৭৬৭-৪০০ইআর-এ প্রসারিত হয়েছিল।
বৃহত্তর ৭৪৭-এর পরিপূরক করার জন্য, এটির একটি সাতটি-পাশাপাশি প্রস্থচ্ছেদ রয়েছে, যেখানে ছোট এলডি২ ইউএলডি কার্গো কন্টেইনার রয়েছে। ৭৬৭ হল বোয়িং-এর প্রথম প্রশস্ত-দেহ দ্বৈত-জেট, যা জেনারেল ইলেকট্রিক সিএফ৬, রোলস-রয়েস আরবি২১১, বা প্র্যাট অ্যান্ড হুইটনি জেটি৯ডি টার্বোফ্যান দ্বারা চালিত। জেটি৯ডি ইঞ্জিনগুলি শেষ পর্যন্ত পিডব্লিউ৪০০০ ইঞ্জিন দ্বারা প্রতিস্থাপিত হয়েছিল। উড়োজাহাজটির একটি প্রচলিত লেজ ও একটি সুপারক্রিটিকাল ডানা রয়েছে, যাতে এরোডাইনামিক ড্র্যাগ কমে যায়। বোয়িং বিমানের জন্য প্রথম দুইটি ক্রু গ্লাস ককপিটটি একটি সংকীর্ণ-দেহ বিমান ৭৫৭-এর জন্য যৌথভাবে তৈরি করা হয়েছিল, যা একটি সাধারণ পাইলট টাইপ রেটিং অনুমোদন করে। একটি উচ্চ-ক্ষমতা ৭৬৭-এর জন্য ১৯৮৬ সালের অধ্যয়ন বোয়িংকে বৃহত্তর ৭৭৭ দ্বৈত-জেট তৈরি করতে পরিচালিত করেছিল, যা ১৯৯৫ সালের জুন মাসে চালু হয়েছিল।
১৫৯-ফুট-লম্বা (৪৮.৫ মিটার) ৭৬৭-২০০ সাধারণত ৩,৯০০ নটিক্যাল মাইলের (৭,২০০ কিমি) বেশি উড্ডয়ন পাল্লায় ২১৬ টি যাত্রীর আসন প্রদান করে, যখন ৭৬৭-২০০ইআর ৬,৫৯০ নটিক্যাল মাইল (১২,২০০ কিমি) উড্ডয়ন পাল্লায় ১৮১ টি আসন প্রদান করে।
পটভূমি
৭৪৭ ১৯৭০ সালে প্রথম প্রশস্ত-দেহ বিমান জেট বিমান হিসাবে পরিষেবাতে প্রবেশ করেছিল, যার বিমানদেহ যথেষ্ট চওড়া একটি দ্বৈত-আইল কেবিন বৈশিষ্ট্যযুক্ত ছিল। দুই বছর পরে, প্রস্তুতকারক ৭০৭ ও অন্যান্য প্রাথমিক প্রজন্মের সংকীর্ণ-দেহ বিমানগুলিকে প্রতিস্থাপন করার উদ্দেশ্যে একটি নতুন প্রশস্ত-দেহ জেট বিমানের জন্য ৭X৭ সাংকেতিক নামে একটি উন্নয়ন অধ্যয়ন শুরু করেছিল। বিমানটি দ্বৈত-আইলে বসার ব্যবস্থাও করে, তবে বিদ্যমান ৭৪৭, ম্যাকডোনেল ডগলাস ডিসি-১০ ও লকহিড এল-১০১১ ট্রাইস্টার প্রশস্ত-দেহর তুলনায় ছোট বিমানদেহ রয়েছে। বোয়িং উন্নয়নের উচ্চ ব্যয়কে হ্রাস করার জন্য ইতালীয় কর্পোরেশন এরিটালিয়া ও সিভিল ট্রান্সপোর্ট ডেভেলপমেন্ট কর্পোরেশন (সিটিডিসি), জাপানি মহাকাশ কোম্পানিগুলির একটি কনসোর্টিয়ামের সঙ্গে ঝুঁকি ভাগাভাগি চুক্তি স্বাক্ষর করে।
নকশা প্রচেষ্টা
বিমান ক্রয়ের প্রাথমিক বৈশিষ্ট হিসাবে পরিচালনা খরচ ১৯৭০-এর দশকের শেষের দিকে যাত্রী ধারণ ক্ষমতাকে প্রতিস্থাপিত করে। ফলস্বরূপ,৭৬৭-এর নকশা প্রক্রিয়া শুরু থেকেই জ্বালানি দক্ষতার উপর জোর দেয়। বোয়িং প্রধানত নতুন ইঞ্জিন ও ডানার প্রযুক্তির মাধ্যমে পূর্ববর্তী বিমানের তুলনায় ২০ থেকে ৩০ শতাংশ খরচ সাশ্রয়কে লক্ষ্য করেছিল। উন্নয়নের অগ্রগতির সঙ্গে সঙ্গে, প্রকৌশলীরা ৭৬৭-এর নকশা অঙ্কনের এক তৃতীয়াংশের জন্য কম্পিউটার-সহায়ক নকশা ব্যবহার করেছেন, এবং বায়ু সুড়ঙ্গ পরীক্ষা ২৬,০০০ ঘন্টা ধরে করেছেন। নকশার কাজ ৭৫৭ দ্বৈত-জেটের সঙ্গে একযোগে ঘটেছিল, যার ফলে বোয়িং উভয়কেই ঝুঁকি ও খরচ কমাতে প্রায় একটি কর্মসূচি হিসাবে বিবেচনা করেছিল। উভয় বিমানই শেষ পর্যন্ত ভাগাভাগি করা নকশা বৈশিষ্ট্য পায়, যার মধ্যে এভিওনিক্স, ফ্লাইট ম্যানেজমেন্ট সিস্টেম, ইন্সট্রুমেন্ট ও হ্যান্ডলিং বৈশিষ্ট্য রয়েছে। সম্মিলিত উন্নয়ন খরচ $৩.৫ থেকে $৪ বিলিয়ন অনুমান করা হয়েছিল।
ফিলিপাইন টুয়েন্টি২০ আন্তর্জাতিক ক্রিকেটারদের তালিকা
এটি ফিলিপিনো টুয়েন্টি২০ আন্তর্জাতিক ক্রিকেটারদের তালিকা। ২০১৮ সালের এপ্রিল মাসে, আইসিসি তার সকল সদস্যদের পূর্ণ টি-টোয়েন্টি আন্তর্জাতিক (টি২০আই) মর্যাদা দেওয়ার সিদ্ধান্ত নেয়। ফলে, ১ জানুয়ারি ২০১৯ এর পর ফিলিপাইন এবং আইসিসির অন্যান্য সদস্যদের মধ্যে খেলা সমস্ত টি-টোয়েন্টি ম্যাচের আন্তর্জাতিক মর্যাদা থাকবে।
এই তালিকায় ফিলিপাইন ক্রিকেট দলের সকল সদস্য রয়েছে যারা অন্তত একটি টি-টোয়েন্টি ম্যাচ খেলেছে। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
আফলাটক্সিন
প্রধান প্রধান আফলাটক্সিন এবং তাদের বিপাক
আফলাটক্সিন B1 সবচেয়ে বিষাক্ত বলে মনে করা হয় এবং এটি অ্যাসপারগিলাস ফ্লাভাস এবং অ্যাসপারজিলাস প্যারিসাইটিকাস উভয় দ্বারা উৎপাদিত হয়। আফলাটক্সিন এম১, অ্যাসপারগিলাস প্যারাসাইটিকাসের গাঁজন তরলের মধ্যে উপস্থিত থাকে, তবে এটি এবং এর সাথে আফলাটক্সিন এম ২ ও উৎপাদিত হয় যখন একটি সংক্রামিত যকৃতে অ্যাফ্লাটক্সিন বি1 এবং বি2 বিক্রিয়া করে।
AFM, AFQ, এবং AFL ইপোক্সাইডও হতে পারে। তবুও, তারা অমেটাবোলাইজড টক্সিনের তুলনায় মিউটাজেনেসিস ঘটাতে অনেক কম সক্ষম বলে মনে করা হয়।
দূষণের অবস্থা
Aflatoxins Aspergillus flavus এবং Aspergillus parasiticus উভয় দ্বারা উত্পাদিত হয়, যা সাধারনত আগাছার মতো। এই আগাছাগুলোর উপস্থিতি সবসময় ক্ষতিকারক মাত্রার আফলাটক্সিন নির্দেশ করে না, তবে এটির উপস্থিতি একটি বড় ঝুঁকিকে ইঙ্গিত দেয়। আগাছাগুলি ফসল কাটার আগে বা খাদ্যদ্রব্য সঞ্চয় করার সময় খাদ্যের সাথে মিশে খাদ্যকে দূষিত করতে পারে, বিশেষ করে উচ্চ-আদ্রতাপূর্ণ পরিবেশে দীর্ঘ সময় এক্সপোজারের পরে, বা খরার মতো চাপযুক্ত পরিস্থিতিতে বেশি ছড়াতে পারে।
প্রতিরোধ
খুবই সীমিত উদাহরণ দেখা গেছে যে, কৃষি ও পুষ্টি শিক্ষার মাধ্যমে নিম্ন থেকে মধ্যম আয়ের দেশগুলিতে আফলাটক্সিনের এক্সপোজার কমানো গেছে।
প্রাদুর্ভাবের তালিকা
আন্তর্জাতিকভাবে, বাণিজ্যিক চিনাবাদামের মাখনের উৎস, রান্নার তেল (যেমন জলপাই, চিনাবাদাম এবং তিলের তেল ), এবং প্রসাধনীগুলিকে আফলাটক্সিন দ্বারা দূষিত হিসাবে চিহ্নিত করা হয়েছে।  কিছু কিছু ক্ষেত্রে, লিকুইড ক্রোমাটোগ্রাফি – টেন্ডেম ভর স্পেকট্রোমেট্রি (LC–MS/MS), এবং অন্যান্য বিশ্লেষণাত্মক পদ্ধতির মাধ্যমে, ৪৮% থেকে ৮০% পণ্যের নমুনার মধ্যে আফলাটক্সিন শনাক্তযোগ্য পরিমাণে পাওয়া গেছে। এই দূষিত খাদ্যপণ্যের অনেকগুলিতে, আফলাটক্সিনে মাত্রা ইউএস ফুড অ্যান্ড ড্রাগ অ্যাডমিনিস্ট্রেশন (এফডিএ) বা অন্যান্য নিয়ন্ত্রক সংস্থার নিরাপদ সীমা অতিক্রম করেছে।
আইডিইএফ
আইডিইএফ হল আইসিএএম ডেফিনিশন এর সংক্ষিপ্ত রূপ,যাকে ১৯৯৯ এ ইন্টিগ্রেটেড ডেফিনিশন নাম দেয়া হয়। এর মাধ্যমে মূলত ব্যবস্থা ও সফটওয়্যার প্রকৌশল এর ক্ষেত্রে মডেলিং ভাষা বুঝানো হয়।এটি মূলত বিশাল ক্ষেত্র জুড়ে থাকে,ক্রিয়ামূলক মডেলিং থেকে তথ্য নকল,অব্জেক্ট অরিয়েন্ট বিশ্লেষণ/নকশা এবং জ্ঞানার্জন।এই "ডেফিনিশন ভাষা" ইউ এস এয়ার ফোর্স এর ফান্ড থেকে তৈরী হয়েছে এবংং তারাই এটি সবচেয়ে বেশি ব্যবহার করে,অন্যান্য মিলিটারি ক্ষেত্র এবং ইউ এস ডিপার্টমেন্ট অফ ডিসেন্স এর গন ডোমেন এর ক্ষেত্রেও। আইডিএফ পরিবারের সর্বাধিক পরিচিত সদস্য হল আইডিইএফ০,এমন একটি ক্রিয়ামূলক মডেলিং ভাষা যা এসএডিটি আও আইডিইএফ1এক্স দ্বারা তৈরি।যা তথ্য মডেল ও ডাটাবেজ নকশা দেখায়।
পরিদর্শন
১৯৯০ এর দিকেআইডিইএফ0, আইডিইএফ1এক্স, আইডিইএফ2, IDEF3 এবং আইডিইএফ4 এর উন্নয়ন করা হয়। অন্য আইডিইএফ তত্ত্বগুলোর কিছু প্রারম্ভিক নকশা থাকতে পারে।কিছু শেষ প্রচেষ্টা হল ১৯৯৫ সালে বিশ্বাসযোগ্য পদ্ধতি তৈরি হয় ব্যবসায়িক সীমাবদ্ধতার আবিষ্কার IDEF9,  IDEF6, মনুষ্য ব্যবস্থা, মিথষ্ক্রিয়া ব্যবস্থা IDEF8, এবং নেটওয়ার্ক নকশা IDEF14.
আইডিইএফ 7, আইডিইএফ10, আইডিইএফ11, আইডিইএফ12 and আইডিইএফ13 এগুলোর প্রাথমিক অবস্থার পর আর উন্নয়নও করা হয়নি।
ইতিহাস
আইডিএএফ, আইসিএএম ডেফিনিশন এর সংক্ষিপ্ত রূপ, যা ১৯৭০ সালে যুক্তরাষ্ট্র বিমান বাহিনী পদার্থ বিজ্ঞানাগার, ওহিওর রাইট-পিটারসেন বিমান বাহিনীর ডেনিস উইজনোস্কাই, ড্যান শ্যাঙ্ক এবং অন্যান্যরা মিলে তৈরি শুরু করে ও ১৯৮০ তে শেষ করে। আইসিএএম ইন্টিগ্রেটেড কম্পিউটার এইডেড ম্যানুফেকচারিং (আইসিএএম) এর সৃষ্টি। পরবর্তীতে আইইইই আইডিএফকে "ইন্টিগ্রেশন ডেফিনিশন" নাম দেয়। মূলত আইসিএএম এর প্রজেক্ট প্রায়োরিটি 111 ও 112 (পরে একে 1102 বানানো হয়) এর দ্বারা তৈরি। পরবর্তীতে ইন্টিগ্রেটেড ইনফরমেশন সাপোর্ট সিস্টেম (আইআইএসএস) প্রজেক্ট প্রায়োরিটি 6201,6202 ও 6203 একটা ইনফরমেশন প্রসেসিং এনভায়রনমেন্ট তৈরী করতে চায়,যা ফিজিকাল কম্পিউটিং এনভায়রনমেন্ট এর মত হবে। এসব নতুন মডেলিং প্রযুক্তি এর ব্যবহার থেকে যে অভিজ্ঞতা পাওয়া যায়, তার অধীনে আইডিইএফ এর অনেক উন্নতি হয়। আইআইএসএস এর চেষ্টা ছিল 'জেনেরিক সাবসিস্টেম' বানানো যা সহযোগিতাপূর্ণ উদ্যোগ ও বন্ধু রাষ্ট্রগুলোর সশস্ত্র বাহিনীর ব্যবহারে লাগবে। আইসিএএম ১১০২ এর সময় অনেকগুলো বেমানান ডাটা মডেল মেথড ছিল কম্পিউটার ডাটা রাখার জন্য। সেগুলো হল সিকুয়েনশিয়াল (ভিএসএএম), হায়ারার্কিকাল (আইএমএস), নেটওয়ার্ক (সিনোম ও সিওডিএসওয়াইএল ও কুলিনেটের আইডিএমএস)। রিলেশনশনাল ডাটা মডেলটি সহজ,দক্ষ ও নিখুত এক্সেস এর জন্য তথ্য গঠন এর পদ্ধতি নিয়ে কাজ করছিল।রিলেশনশনাল ডাটাবেজ ম্যানেজমেন্ট সিস্টেম তখনও তথ্য নিয়ন্ত্রণের আদর্শ হয়ে উঠেনি। আইসিএএম প্রোগ্রাম মনে করল বৃহৎ পরিসরের সিস্টেমে তথ্য বর্ণনা করার "নিউট্রাল" পথ তৈরী করাই উচিত হবে। উত্থিত একাডেমীক লিটারেচার বলল ডাটা মুক্তভাবে প্রসেস করার জন্য ফিজিক্যালি স্টোরড পদ্ধতি দরকার। এভাবেই আইডিইএফ১ ভাষাটি আবিষ্কৃত হয় যা তথ্য গঠনের নিউট্রাল বর্ণনা তৈরি করে, যা ফাইল এক্সেস মেথডে ব্যবহৃত হয়। আইডিইএফ১, আইসিএএম প্রোগ্রাম প্রায়োরিটি ১১০২ এর অধীনে ডেভেলপ হচ্ছিল, যা করছিলেন হিউঘ এয়ারক্রাফট কোম্পানীর ডক্টর রবার্ট আর. ব্রাউন, সফটেক এর কন্ট্রাক্ট এ।যেখানে রবার্ট ব্রাউন এর আগেও রকওয়েল ইন্টারন্যাশনাল এ কাজ করার সময় আইএমএস এর উন্নয়ন করেন। রকওয়েল আইএমএস এর বদলে আইবিএম কে মার্কেটে ছাড়তে চাইল, কারণ অন্য কন্ট্রাক্টর এটিকে ডেভেলাপমেনটের সময় ফলাফল নিয়ে ফেলে ও মার্কেটে উন্নয়ন করে। ব্রাউন তার হিউঘের সহকর্মী টিমোথি র‍্যামেই কে আইডিইএফ এর প্রস্তুতকারক বলে আখ্যা দেন। দুইজন গবেষক তখন একটা পদ্ধতি দাড় করান।বআইডিইএফ এর নিন্মোক্ত পদ্ধতি ড্র করেঃ আইডিইএফ১ এর উন্নয়ন করতে গিয়ে মডেলিং একটা নতুন পদ্ধতি ও এর "তৈরির রেফারেন্স ইনফরমেশন মডেলিং" তৈরিতে ব্যবহারের উদাহরণ তৈরি হয়ে যায়।এই উন্নয়ন করেন এপ্লেটন কোম্পানির (ডিএসিওএন) ডি.এস.কোলম্যান,যিনি হিউঘের সাবকন্ট্রাক্টর ও মি.র‍্যামেই এর পরিচালনায় এ কাজটি করেন।ডিএসিওএন এর পিয়ারসোনেল আইডিইএফ১ মডেলিং এ পারদর্শী হয়ে উঠেন ও একটি প্রশিক্ষণ কোর্স তৈরি করেন এবং আইডিইএফ মডেলিং পদ্ধতি থেকে প্রয়োজনীয় জিনিশপত্র যোগাড় করেন। আইডিইএফ এর অভিজ্ঞতা থেকে দেখা যায় প্রয়োজনীয় তথ্যকে ডাটাবেজ ডিজাইনে পরিণত করা ভাবনার চেয়েও কষ্টসাধ্য।আইডিইএফ এর লাভজনক দিক ছিল এই যে সেটি তথ্য প্রদর্শন করতে পারত তথ্য কোথায় রাখা ও ব্যবহার করা হবে তার থেকে স্বাধীন হয়েই।ফলে যারা তথ্য মডেল করত তারা প্রয়োজনীয় তথ্য সমষ্টিকরণ এর সময় প্রয়োজনীয় তথ্য প্রদর্শন করতে পারত।ফলে প্রস্তুতকারীরা বুঝতে পারল কেমন তথ্যের জন্য কেমন ডিবিএমএস প্রয়োজন হবে।ফলে প্রয়োজনীয় তথ্যের বেমানান হওয়া এবং ডিবিএমএস এর সীমাবদ্ধতা কমে গেল।তবে আইডিইএফ মডেল থেকে ডাটাবেজ ডিজাইন করা কঠিন প্রমাণিত হল।
আইডিইএফ০
আইডিইএফ০ ফাংশনাল মডেলিং পদ্ধতি অর্গেনাইজেশন অথবা ব্যবস্থার সিদ্ধান্ত,কার্য ও সক্রিয়তা বর্ণনা করে। এটি ডগলাস টি.রস এবং সফট্যাক এর লং স্ট্রাইকারড এনালাইসিস এন্ড ডিজাইন টেকনিক (এসএডিটি) এর তৈরী গ্রাফিকাল মডেলিং। এর মূল রূপে আইডিইএফ০, গ্রাফিক্যাল মডেলিং ভাষার (সিনট্যাক্স ও সিমেনটিক্স) সংজ্ঞা ও মডেল উন্নয়নের জন্য সমন্বিত নিয়মবিদ্যার বর্ণনা দেয়। যুক্তরাষ্ট্র বিমান বাহিনী এসএডিটির উন্নয়নকারীদের পরীক্ষন ও একটি ব্যবস্থার ফাংশনাল দৃষ্টিকোণের সাথে যোগাযোগের জন্য একটি ফাংশন মডেল তৈরী করতে বলেন। আইডিইএফ০ সংঘটিত ব্যবস্থা পরীক্ষন ও পরীক্ষক ও ক্রেতার মধ্যে সহজ ব্যবস্থার গ্রাফিকাল যন্ত্র ব্যবহার করে স্থায়ী সুদূরপ্রসারী যোগাযোগ তৈরীতে সহায়তা করতে পারে।
আইডিইএফ১এক্স
আইআইএসএস ৬২০২ প্রজেক্টে তথ্য মডেলিং এর যে বর্ধন ও প্রয়োজনীয় ব্যবস্থা দেখা গিয়েছে,তা পূরন করতে একটি উপঠিকাদার, ডিএসিওএন, লজিকাল ডাটাবেজ ডিজাইন টেকনিক (এলডিডিটি) এবং এর সহকারী সফটওয়্যার (এডিএএম) এর অনুমতি দেয়। এলডিডিটিকে ১৯৮২ সালে প্রস্তুত করেন রবার্ট ব্রাউন,যিনি আইডিইএফ প্রোগ্রামের বাইরে এবং আইডিইএফ১ এর কোন জ্ঞান নেই এমন ডাটাবেজ ডিজাইন গ্রুপে ছিলেন। এলডিডিটি রিলেশনাল ডাটা মডেল এর সব উপাদান, ই-আর মডেল একত্রিত করে এবং সকল মডেলিং ডাটা আলাদা করা, ও সব ডাটা মডেলকে ডাটাবেজ ডিজাইনে পরিনত করার লক্ষ্যে কাজ করে। এলডিডিটির সুদৃঢ় সাবসেটের গ্রাফিক সিনট্যাক্স ও সিমানটিক্স আইডিইএফ১ এর সাথে যতদূর সম্ভব মানানসই পরিভাষা ব্যবহার করে। ডিএসিওএন এই ফলকে আইডিইএফ১এক্স নাম দেয় ও আইসিইএম এর কাছে পাঠিয়ে দেয়। যেহেতু আইসিইএফ সরকারি ছিল, তাই সেই পদ্ধতিগুলো গন ডোমেন ছিল। এটিকে অনেক সিএএসই ডাটা মডেলিং এর পরিবেশনকারী পদ্ধতি হিসেবে ব্যবহার করত, এডিএএম সফটওয়্যার এর সাথে এটি লেভারেজ নামে বিক্রি হত ডিএসিওএন থেকে। আইআইএসএস প্রজেক্টগুলো আসলে হেটারোজিনিয়াস কম্পিউটিং পরিবেশ চালানোর জন্য তথ্য পরিচালনা পরিবেশ এর প্রোটোটাইপ বানাচ্ছিল। জাভা ও জেডিবিসি হিসেবে এসব পদ্ধতির উন্নতি প্রথমে আইআইএসএস এর বর্ণীত কম্পিউটিং পরিবেশে সর্বব্যাপী ও বহুমুখী হয়ে পরে।
আইডিইএফ৪
আইডিইএফ৪ এর উন্নয়নের চিন্তাটা এসেছে অবজেক্ট-অরিয়েন্ট প্রোগ্রামিং প্যারাডাইম এর ফলে যে মডুলারিটি,রক্ষনীয়তা ও কোড পুনর্ব্যবহারযোগ্যতার ঐতিহ্যগত তথ্য প্রক্রিয়াকরন ব্যবহার করা যাবে - এই ব্যপার থেকে। এই অবজেক্ট-অরিয়েন্ট প্রোগ্রামিং প্যারাডাইমের বৃহৎ জটিল বন্টিত ব্যবস্থাতে তথ্য লেভেল যোগজীকরণ করাটাও এই ঐতিহ্যবাহী তথ্য প্রক্রিয়াকরণ সম্প্রদায় থেকে পাওয়া প্রযুক্তির ব্যাপক আগ্রহের কারণ। আইডিইএফ৪ সেসব নকশাকারীদের নকশাকারী বস্তু হিসেবে ব্যবহৃত হত যারা কমন লিস্প অবজেক্ট সিস্টেম, ফ্লেভার, স্মল টক, অবজেক্টিভ-সি, সি++ ইত্যাদি অবজেক্ট-অরিয়েন্ট ভাষা ব্যবহার করে।যদিও অবজেক্ট-অরিয়েন্ট প্যারাডাইম ব্যবহার করতে প্রচলিত কাজ বা ডাটাবেজ ভাষা ব্যবহার করলে হয়না, প্রমাণ পদ্ধতি যেমন গাঠনিক তালিকা, ডাটা ফ্লো ডায়াগ্রাম, এবং ঐতিহ্যগত ডাটা ডিজাইন মডেল (হায়ারার্কিকাল,রিলেশনাল ও নেটওয়ার্ক) পর্যাপ্ত না। আইডিইএফ৪ এ কিছু প্রয়োজনীয় সুবিধা দরকার অবজেক্ট-অরিয়েন্ট ডিজাইন সিদ্ধান্ত তৈরির ব্যবস্থা পৃথক করার জন্য।
আইডিইএফ৫
আইডিইএফ৫ অথবা ইন্টিগ্রেটেড ডেফিনিশন ফর অনটোলজি ডেস্ক্রিপশন ক্যাপচার মেথড একটি সফটওয়্যার প্রকৌশল ব্যবস্থা যা ব্যবহারযোগ্যতা, নির্ভুল, ডোমেইন তত্ত্ববিদ্যার উন্নয়ন করে ও বজায় রাখে। কম্পিউটার বিজ্ঞানের ক্ষেত্রে তত্ত্ববিদ্যা ধারণা ও বস্তুকে একটি নির্দিষ্ট ডোমেইনে ধরে রাখে।আরো বললে, এই পরিভাষা প্রমিত করে এবং তথ্য পুনর্ব্যবহারের জন্য সুযোগ তৈরী করে তত্ত্ববিদ্যা নিয়ন্ত্রণ করে আমাদের প্রজেক্ট কোঅর্ডিনেট করতে সাহায্য করে। আইডিইএফ৫ অনটোলজি ক্যাপচার মেথড বিশ্বস্তসূত্রে এমনভাবে তত্ত্ববিদ্যা তৈরি করে যা মানুষের নির্দিষ্ট ডোমেইনে মানুষের বোঝার জায়গাকে প্রতিফলিত করে। আইডিইএফ৫ পদ্ধতি,এমন একটি তত্ত্ববিদ্যা যা বাস্তবিক বস্তু, তাদের বৈশিষ্ট্য এবনহ তাদের পারস্পরিক সম্পর্ক এবং বর্ণনা যা একটি প্রাকৃতিক ফর্ম ধারণ করে।এর ৩ টি প্রধান ভিক্তি আছে: রৈখিক ভাষা, যা ধারনাসঙ্গত তত্ত্ববিদ্যার ব্যবচ্ছেদ করতে সাহায্য করে; গাঠনিক লিখিত ভাষা,যা বর্ণিত তত্ত্ববিদ্যার বৈশিষ্ট্য প্রদান করে; একটি নিয়মানুগ প্রণালী, যা প্রভাব বর্ণনাকারী তত্ত্ববিদ্যা নিয়ন্ত্রণের নির্দেশিকা দেয়।
আইডিইএফ৬
আইডিইএফ৬, অথবা ইন্টিগ্রেটেড ডেফিনিশন ফর ডিজাইন রেশনেইল ক্যাপচার, এমন একটি পদ্ধতি যার মাধ্যমে ডিজাইন রেশনেইল অর্জন, বিবরণ এবং দক্ষসহ চালনা সহজতর করতে সাহায্য করে, যা উদ্যোগ ব্যবস্থার উন্নতিতে কাজে লাগে। রেশনাইল হল কারণ, ন্যাযাতা, লুকানো প্রেরনা অথবা অজুহাত যা ডিজাইনার কে একটি নির্দিষ্ট স্ট্রেটেজি অথবা নকশার ফিচার বেছে নিতে দেয়। আরো সহজে বলতে গেলে, রেশনেইল হল "কেন এই বিষয়ে একটি নকশা বানানো হল?" এর উত্তর, যেখানে অন্য ডিজাইন নকশাটি কি শুধু সে বিষয়ে মনোযোগ দেয় (যা হল উৎপন্ন বস্তু)। আইডিইএফ৬ এমন একটি পদ্ধতি হবে যা এ দুটির ধারণা ও ভাষাবিদ্যাগত যোগ্যতা ধারণ করে। আইডিইএফ৬ প্রারম্ভিক ও বর্ণিত ডিজাইন এক্টিভিটির মাধ্যমে শুরুর যুক্তি থেকে সকল তথ্য ব্যবস্থা উন্নয়ন সূচীর সকল দশার ক্ষেত্রে প্রযোজ্য। যেহেতু বর্ণিত ডিজাইনের সিধান্ত কোডিং দশার সাথে সম্পর্কিত, সেহেতু এই পদ্ধতি সফটওয়্যার তৈরির সূচীতেও কাজে লাগতে পারে।
আইডিইএফ৮
আইডিইএফ৮, অথবা "ইন্টিগ্রেটেড ডেফিনিশন ফর হিউম্যান সিস্টেম ইন্টারএকশন ডিজাইন" হল এমন একটি পদ্ধতি যা ব্যবহারকারী ও তাদের ব্যবহৃত ব্যবস্থার মধ্যকার সম্পর্কের উচ্চ মানের ডিজাইন তৈরি করে। ব্যবস্থাটি কিছু বস্তুর সমষ্টি হিসেবে নির্দিষ্ট লক্ষ্যসাধনের জন্য কাজ করে। এই ব্যবস্থাটি যেকোন ব্যবস্থা হতে পারে, কম্পিউটার প্রোগ্রাম হতে হবে এমন কোন নিয়ম নেই। হিউমেন সিস্টেম ইন্টারেকশন আইডিইএফ৮ পদ্ধতির মধ্য ৩য় লেভেলের বিবরনী দিয়ে ডিজাইন করা। ১ম লেভেল ব্যবস্থাটি চালানোর দর্শন ব্যাখ্যা করে, একটি মডেলের সেট তৈরি করে ও সম্পূর্ণ সিস্টেমটির শাব্দিক বর্ণনা দেয়। ২য় লেভেল ব্যবস্থাটির ব্যবহারের কার্যকেন্দ্রিক দৃশ্য প্রদর্শন করে। ৩য় লেভেল হিউম্যান সিস্টেম ডিজাইন বর্ণনা করে। এই লেভেলে, আইডিইএফ৮ ব্যবহারকারীদের সাহায্যের জন্য মেটাফোর লাইব্রেরি তৈরি করে ও ডিজাইনাররা পরিচিত ব্যবহার্য বস্তুর সাপেক্ষে প্রয়োজনীয় ব্যবহার দেয়। মেটাফোর পরিচয়, বস্তু ও অভিজ্ঞতার ভিত্তিতে বাস্তুক ধারনার মডেল দেয়।
আইডিইএফ৯
আইডিইএফ৯, অথবা ইন্টিগ্রেটেড ডেফিনিশন ফর বিজনেস কনস্ট্রেইন ডিসকভারি বানানো হয়েছে ব্যবসায়িক ব্যবস্থায় সীমাবদ্ধতা বিশ্লেষণ ও খোজার ক্ষেত্রে সহয়তার জন্য। একটি প্রাথমিক প্রেরনা যা আইডিইএফ৯ তৈরিতে কাজ করছিল তা হল সীমাবদ্ধতার গুচ্ছ যা উদ্যোগ ব্যবস্থার নকল করছিল তাদের ঠিকভাবে স্বংজ্ঞায়িত না করতে পারা। এসব সীমাবদ্ধতা কি ও তা কীভাবে কাজ করে এসব সম্পর্কে সবারই অসম্পূর্ণ, অযুক্ত, বিভক্ত ও অজানা জ্ঞান ছিল। এটা ততটা প্রয়োজনীয় মারাত্মক ছিলনা। যেমনটা জীবীত প্রাণীদের তাদের জীন ও স্বশাসন সম্পর্কিত সীমাবদ্ধতা জানা প্রয়োজন নয়। একটি আন্দাজযোগ্য ব্যবস্থায় ব্যবসার পরিবর্তনের জন্য সেসব সীমাবদ্ধতা জানা জিন প্রকৌশলীর জিন সম্পর্কে জানার মতোই প্রয়োজনীয়।
আইডিইএফ১৪
আইডিইএফ১৪, অথবা ইন্টিগ্রেটেড ডেফিনিশন ফর নেটওয়ার্ক ডিজাইন মেথড এমন একটি পদ্ধতি যা কম্পিউটার ও যোগাযোগ নেটওয়ার্ক এর ডিজাইন ও মডেলিং নির্দেশ করে। এটি "এক্সিস্টিং" অথবা "এনভিশনড" নেটওয়ার্ক মডেল করতে পারে। এটি নেটওয়ার্ক ডিজাইনার কে সম্ভাব্য নেটওয়ার্ক ডিজাইন বের করতে ও ডিজাইন রেশোনেইল বানাতে সাহায্য করে। এর মূল লক্ষ্য হল উত্তম নেটওয়ার্ক ডিজাইন তৈরি যা জলদি ও নির্ভুলভাবে বাস্তবায়ন করা যায়।
উমাপ্রসাদ মুখোপাধ্যায়
উমাপ্রসাদ মুখোপাধ্যায় (১২ই অক্টোবর,১৯০২ - ১২ অক্টোবর, ১৯৯৭), একজন বিশিষ্ট ভারতীয় বাঙালি সাহিত্যিক, যাঁর প্রধান বিচরণক্ষেত্রটি হল বাংলা সাহিত্যের অন্যতম ধারা, ভ্রমণ-কাহিনী। মণিমহেশ নামক ভ্রমণকাহিনীর জন্যে, ১৯৭১ খ্রিস্টাব্দে, তিনি সাহিত্য অকাদেমি পুরস্কার লাভ করেন।
জন্ম ও প্রাথমিক জীবন
উমাপ্রসাদের জন্ম ইংরাজি ১৯০২ সালের ১২ই অক্টোবর (বাংলা ১৩০৯ সালের ২৬শে আশ্বিন) বিজয়াদশমীর দিন; কলকাতার ভবানীপুর অঞ্চলের রসা রোডের বিখ্যাত মুখোপাধ্যায় পরিবারে। তার পিতা ছিলেন প্রখ্যাত শিক্ষাবিদ বাংলার বাঘ আশুতোষ মুখোপাধ্যায় এবং মাতা ছিলেন যোগমায়া দেবী। আশুতোষ এবং যোগমায়ার সাতটি সন্তানের মধ্যে তিনি ছিলেন তৃতীয়। বিজয়াদশমীর দিন জন্ম বলে, তার ডাকনাম ছিল বিজু। মা যোগমায়া দেবী ছিলেন অত্যন্ত সুন্দরী এবং সুরুচি সম্পন্না প্রগতিশীলা নারী, যাঁর প্রভাব অবধারিতভাবেই পড়েছিল সমস্ত সন্তানদের উপরে। । শৈশবে উমাপ্রসাদ অত্যন্ত সুশ্রী দেখতে হলেও, তার শরীর স্বাস্থ্য ভালো ছিল না; ৫ বছর বয়সে টাইফয়েডে আক্রান্ত হন তিনি। শিশুকাল থেকেই লেখক ছিলেন মেধাবী, অন্তর্মুখী, পশুপ্রেমী এবং দরদী মনের মানুষ। তার ছেলেবেলার বিবরণ পাওয়া যায় তার রচিত প্রবন্ধ "আমার ছেলেবেলা" তে। হাতেখড়ির পরে, বাড়ির বিশাল লাইব্রেরীতেই শুরু হয় উমাপ্রসাদের প্রথম পাঠ। তার প্রথম শিক্ষক ছিলেন প্রিয়নাথ বসু এবং মহেন্দ্রনাথ মুখোপাধ্যায়।
শিক্ষা এবং পেশা
সাত বছর বয়সে ভবানীপুর মিত্র ইন্স্টিটিউশনে শুরু হয় তার প্রথাগত শিক্ষাজীবন। ১৯১৯ সালে উমাপ্রসাদ এন্ট্রান্স পরীক্ষায় উত্তীর্ণ হন প্রথম বিভাগে দ্বিতীয় সর্বোচ্চ নাম্বার পেয়ে। এরপর ১৯২১ সালে প্রেসিডেন্সী কলেজ থেকে আই এ পরীক্ষায় প্রথম স্থান লাভ করেন। এই পরীক্ষায় বাংলা রচনায় দক্ষতার জন্যে বঙ্কিমচন্দ্র রৌপ্য পদক এবং দ্বিজেন্দ্রলাল রায় বৃত্তি ও পারিতোষিক, ভাষা ও অঙ্কে ভালো নম্বরের জন্যে ডাফ বৃত্তি, ইংরাজি ও অঙ্কের জন্যে সারদাপ্রসাদ পুরস্কার এবং পরীক্ষায় প্রথম হওয়ার জন্যে স্টিফেন বিনে পদকপ্রাপ্ত হন। এরপর ঐ কলেজ থেকেই ১৯২৩ সালে ইংরাজিতে অনার্স সহ বি এ পাশ করেন প্রথম বিভাগে প্রথম স্থান অর্জন করে। এরপরে ১৯২৫ সালে "প্রাচীন ভারতীয় ইতিহাস ও সংস্কৃতি" বিষয়ে প্রথম শ্রেণীতে দ্বিতীয় স্থান অধিকার করে এম এ পাশ করেন কলকাতা বিশ্ববিদ্যালয় থেকে। এরপর আইন পড়া শুরু করেন এবং ১৯২৮ সালে বি এল পরীক্ষায় প্রথম বিভাগে সপ্তম স্থান অধিকার করেন।
প্রথম জীবনে উচ্চতম ন্যায়ালয়ের আইনজীবী হিসেবে কাজ করেন। পরে কলকাতা বিশ্ববিদ্যালয়ের আইন কলেজে অধ্যপনা করেছেন দীর্ঘ কুড়ি বছর। অত্যন্ত আত্মগম্ভীর কিন্তু রসবোধে পূর্ণ লেখক আজীবন ছিলেন কর্তব্যনিষ্ঠায় অবিচল এবং অত্যন্ত নিয়মানুবর্তি ব্যক্তিত্ব। তার প্রখ্যাত ছাত্রদের মধ্যে অন্যতম প্রাক্তন ভারতীয় শিক্ষামন্ত্রী প্রতাপ চন্দ্র চন্দ্র এবং সাংবাদিক অরুণ বাগচী। অধ্যাপনা ছাড়াও আইনজ্ঞ হিসেবেও বেশ কয়েকটি প্রতিষ্ঠানে কাজ করেছেন তিনি। আলিপুর কোর্ট, বিড়লা কোম্পানীর লিগ্যাল আডভাইসার, বেঙ্গল লাইব্রেরির অর্থ দপ্তরের কাউন্সিল মেম্বার, চেয়ারম্যান, লিকুইডেটার এবং কলকাতা বিশ্ববিদ্যালয়ের ম্যট্রিকুলেশন পরীক্ষার ট্যাবুলেটর হিসেবেও দীর্ঘদিন কর্মরত ছিলেন তিনি। কর্মক্ষেত্রে নেতাজী সুভাষচন্দ্র, আচার্য প্রফুল্ল চন্দ্র ও দ্বিজেন্দ্রলাল রায়ের সংস্পর্শে আসেন।
খেলাধুলা
ভ্রমণ এবং পড়াশোনার পাশাপাশি খেলাধুলা নিয়েও তার সবিশেষ উৎসাহ ছিল। তিনি বেঙ্গল লন টেনিস আসোশিয়েশনের সাথে যুক্ত ছিলেন এবং নিজে একজন টেনিস খেলোয়াড় ছিলেন। এছাড়াও ১৯৩২ সালে রেফারি ট্রেনিং নিয়ে পাশ করেন আই এফ এ থেকে এবং পরবর্তীকালে রেফারি আসোশিয়েশনের সদস্য ছিলেন তিনি। এছাড়াও কলকাতা বিশ্ববিদ্যালয়ের রোয়িং ক্লাবের প্রতিষ্ঠাতা ছিলেন তিনি। তিনি ভারতের প্রথম পর্বতারোহণ সংস্থা 'হিমালয়ান অ্যাসোসিয়েশন' এর প্রতিষ্ঠাতা। দার্জিলিঙের "হিমালয়ান মাউন্টেনিয়ারিং ইনস্টিটিউট" এবং 'হিমালয়ান ক্লাব'-এর আজীবন সদস্য ছিলেন তিনি। খেলাধুলার পাশাপাশি সঙ্গীতেও তার দক্ষতা ছিল।
পরিব্রাজক
উমাপ্রসাদ ছিলেন এক অক্লান্ত পরিব্রাজক। যৌবনের প্রারম্ভে ১৯২৮ খ্রিস্টাব্দে মাতৃদেবীকে নিয়ে প্রথম হিমালয় দর্শনে যান। তারপর অকৃতদার এই পরিব্রাজক দীর্ঘদিন হিমালয়ের পথে পথে ঘুরেছেন- পরনে গেরুয়া ফতুয়া আর লুঙ্গি, কাঁধে ঝোলা নিয়ে। পরে ঘুরে বেড়িয়েছেন গহন জঙ্গলে,রুক্ষ মরুভূমিতে, নৌকার যাত্রী হয়ে ভ্রমণ করেছেন সমুদ্রে। চিত্রাঙ্কন এবং চিত্রগ্রহণে তার গভীর জ্ঞান ছিল। অগণিত স্থিরচিত্র ছাড়াও ১৯৩৪ খ্রিস্টাব্দে কৈলাশ-মানস সরোবর ভ্রমণের তিনি একটি চলচ্চিত্র তুলেছিলেন। ১৯২৮ থেকে ১৯৭০ খ্রিস্টাব্দের মধ্যে তোলা তার ছবির অ্যালবাম 'আলোকচিত্রে হিমালয়' ওই সময়ের হিমালয়ের ভৌগোলিক বৈশিষ্টের এক অমূল্য দলিল। তার ছবির প্রদর্শনীতে শুধু হিমালয় নয়, সৌরাষ্ট্রের গিরনার বা এলাহাবাদের কুম্ভমেলার মতো বিষয় স্থান পেত।
সাহিত্যকর্ম
উমাপ্রসাদ সাহিত্য-সংস্কৃতির প্রতি বিশেষ অনুরাগী ছিলেন। তারই উদ্যোগে তাঁদের বাড়ি থেকে প্রকাশিত 'বঙ্গবাণী' পত্রিকায় শরৎচন্দ্রের "পথের দাবী" ধারাবাহিক ভাবে প্রকাশিত হয়। (২য় বর্ষের ফাল্গুন ১৩২৯ থেকে ৫ম বর্ষের বৈশাখ ১৩৩৩ বঙ্গাব্দ সংখ্যায়) পুস্তকাকারেও বইটি তিনি প্রকাশ করেন (১৩৩৩ বঙ্গাব্দে) তাঁদের বাসগৃহ ৭৭, রসা রোড (বর্তমানে আশুতোষ মুখার্জি রোড) থেকে। সরকার বইটি নিষিদ্ধ ঘোষণা করে। পরে নিষেধাজ্ঞা প্রত্যাহৃত হলে দ্বিতীয় সংস্করণ (১৩৪৬ ব) ও তৃতীয় সংস্করণ (১৩৫৪ ব) প্রকাশ করেন। ওই সংস্করণের প্রচ্ছদপটে ও ভিতরে দু-খানি ছবি এঁকেছেনশিল্পী নন্দলাল বসু। তিনি ছিলেন শরৎচন্দ্রের একান্ত স্নেহভাজন ও আস্থাভাজন। শুধু তাই নয়, তিনি ছিলেন শরৎ রচনার 'ভাণ্ডারী', তার কাগজপত্র, পাণ্ডুলিপি এমনকি উইলের রক্ষক পর্যন্ত। শরৎচন্দ্রের মৃত্যুর পর তার উইল নিয়ে অনেক বিতর্ক হয়েছে - বিশেষকরে হিরণ্ময়ী দেবী শরৎচন্দ্রের স্ত্রী নন বলে ঘোষণা করা হচ্ছিল। যদিও উইলে তার নাম স্ত্রী হিসেবেই লেখা হয়েছে। উমাপ্রসাদ এই প্রসঙ্গের প্রতিবাদ করে হিরণ্ময়ী দেবীকে শরৎচন্দ্র যে স্বীকৃতি দিয়ে গিয়েছিলেন তার প্রমাণ করেন। পরিব্রাজক হিসাবে উমাপ্রসাদের নিজের দেখা নিজের বিষয়কে নিয়ে সহজ ভাষায় যে সমস্ত বই লিখেছেন সেগুলি বিশিষ্ট সাহিত্য হয়ে উঠেছে। হিমালয় ও ভারতের গিরিপথ ও গিরিশৃঙ্গ বিষয়ে লেখা বইয়ের সংখ্যা বেশি।
প্রকাশিত বই-এর তালিকা
তার অন্যান্য আরো গ্রন্থ গুলি হল-
পুরস্কার
সাহিত্যকৃতির জন্য তিনি অনেক সম্মান ও পুরস্কার পেয়েছেন। ১৯৭১ খ্রিস্টাব্দে "মণিমহেশ" ভ্রমণ সাহিত্য গ্রন্থের জন্য ভারত সরকারের সাহিত্য অকাদেমি পুরস্কার লাভ করেন।
ভোপালরাও বিসুলি
ভোপালরাও বিসুলি ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার কুরুদ বিধানসভা কেন্দ্রের প্রতিনিধিত্ব করেছিলেন।
বড়াইগ্রাম উপজেলা
বড়াইগ্রাম বাংলাদেশের নাটোর জেলার অন্তর্গত একটি উপজেলা। এ উপজেলার অবস্থান যথাক্রমে ২৪°১ এবং ২৪°২১ উত্তর অক্ষাংশ এবং যথাক্রমে ৮৮°০১ এবং ৮৯°১৭ পূর্ব দ্রাঘিমাংশে অবস্থিত।
অবস্থান ও আয়তন
বড়াইগ্রাম উপজেলার আয়তন ২৯৯.৬১ বর্গ কিলোমিটার। এ উপজেলার উত্তরে গুরুদাসপুর উপজেলা ও নাটোর সদর উপজেলা, দক্ষিণে পাবনা জেলার আটঘরিয়া উপজেলা ও ঈশ্বরদী উপজেলা, পূর্বে পাবনা জেলার চাটমোহর উপজেলা, পশ্চিমে লালপুর উপজেলা ও বাগাতিপাড়া উপজেলা।
প্রশাসনিক এলাকা
বড়াইগ্রাম থানা সৃষ্টি হয় ১৮৬৯ সালে ও থানাকে উপজেলায় রূপান্তর করা হয় ১৯৮৩ সালে। নির্বাচনী এলাকা-৬১- নাটোর-৪ (গুরুদাসপুর-বড়াইগ্রাম)।
ইউনিয়ন
বড়াইগ্রামে মোট ইউনিয়নের সংখ্যা ৭ টি
পৌরসভা
বড়াইগ্রামে ২টি পোরসভা রয়েছে
ইতিহাস
সেসময়ে এ অঞ্চলে শিক্ষিত পরিবার ছিল জোয়াড়ীর বিশি পরিবার, দ্বারীকুশির জমিদার পরিবার, নগরের রায় পরিবার এবং কালিকাপুরের জমিদার পরিবার। বিশি পরিবারেরই বাংলার প্রখ্যাত লেখক প্রমথ নাথ বিশি। আর শিক্ষিত পরিবার ছিল হারোয়ার চক্রবর্তী পরিবার।
নামকরণ
জনসংখ্যার দিক দিয়ে নাটোর জেলার ৩য় বৃহত্তম উপজেলা। বড়াইগ্রাম থানা হিসেবে ২৯.৫.১৯০৫ সালে প্রতিষ্ঠিত হয় এবং ১৪.৯.১৯৮৩ তারিখে থানায় রূপলাভ করে। বড়াইগ্রাম উপজেলার নামকরণ সম্বন্ধে নির্দিষ্ট কিছু জানা যায় না। এ উপজেলার মধ্যে দিয়ে প্রবাহিত হয়েছে বড়াল নদীর দুটি শাখা। উপজেলার অধিকাংশ গ্রামই বড়াল নদীর দুই ধারে অবস্থিত সে কারণে একে বড়ালগ্রাম বলা হ’ত। কালক্রমে বড়াল নদী থেকেই বড়াইগ্রামে উৎপত্তি হয়েছে। এককালের খালে ভরা জঙ্গলবৃত্ত স্থানটুকুই বর্তমানে বড়াইগ্রাম নামে পরিচিত।
সংস্কৃতি
নাটোরের লোকজ সংস্কৃতির ভান্ডার সমৃদ্ধ, বৈচিত্র্য অফুরন্ত। যে কোনো প্রাচীন জনপদ সচরাচর লোকসংস্কৃতিতে ধনী হয়ে থাকে। নাটোর জেলাও তার ব্যতিক্রম নয়। নাটোরের শহরাঞ্চলের ক্ষুদ্র গন্ডী পেরিয়ে গেলেই পাওয়া যায় লোকজ সংস্কৃতির বেগবান ধারার খোঁজ। অন্যদিকে আছে লোকজ বা গ্রাম্য ধাঁধা যাকে নাটোরের কোনো কোনো অঞ্চলে ‘মান’ বলা হয়।সাধারণ পল্লীবাসী মানুষকে মোটাবুদ্ধির বলে অবজ্ঞা করার যে স্বভাব আমাদের শহুরে পন্ডিতদের মধ্যে দৃশ্যমান, তার প্রকৃষ্ট প্রতিবাদ হচ্ছে পল্লীবাসী সাধারণ মানুষ কর্তৃক ধাঁধার সৃষ্টি। কোনো জিনিসকে বা বস্ত্তকে প্রত্যক্ষভাবে না বলে ধাঁধার মাধ্যমে প্রহেলিকা সৃষ্টি করে বলাটা একধরনের উচ্চাঙ্গের শিল্পসৃষ্টিও বটে। নাটোর জেলার ধাঁধাসমূহ শিশু-কিশোরদের পাশাপাশি বড়দেরও বিমল আনন্দের সামগ্রী।মানুষের, বিশেষত শিশু-কিশোরদের বুদ্ধিবৃত্তির প্রখরতা বৃদ্ধি ও জ্ঞান অনুশীলনের প্রকৃষ্ট পন্থা। গ্রামাঞ্চলের মুরুবিবরা সন্ধ্যায় সারাদিনের কর্মক্লান্ত দেহ এলিয়ে ছেলে-মেয়ে, নাতি-নাতনি নিয়ে দাওয়ায় বা উঠোনে সপ-পাটি-মাদুর বিছিয়ে শুয়ে-বসে ধাঁধা বা মান ভান্ডারের আসর বসান। যে বা যারাই এই ধাঁধাগুলির সৃষ্টি করুক না কেন, তাদের মেধা ও প্রত্যুৎপন্নমতিত্বের কথা ভাবলে মাথাটা শ্রদ্ধায় নত হয়ে আসে। চকিত বুদ্ধির ঝিলিক, পরস্পর সম্পৃক্ত বস্ত্তগুলির পারস্পরিক সম্পর্ক আর তীব্র কৌতূকের ঝলকানির সমন্বয় দেখা যায় এই ধাঁধাগুলিতে।
ধাঁধার পাশাপাশি নাটোর জেলার সর্বত্র লোকে মুখে মুখে অসংখ্য প্রবাদ-প্রবচন আউড়ে থাকে। এই প্রবাদ-প্রবচনে কৃষি, আবহাওয়া, সমাজতত্ত্ব, সামাজিক অবস্থাসহ জীবনের বিচিত্র অভিজ্ঞতার সারাৎসার উৎসারিত হয়েছে। সরদার আবদুল হামিদ লিখেছেন- ‘প্রবাদ প্রবচন লোকসাহিত্যের মূল্যবান সামগ্রী। সরস ছন্দবহ ভাবব্যঞ্জক বাক্য বা বাক্যসমষ্টিই প্রবাদ। অনুভূতিপ্রবণ মানবমনের অভিজ্ঞতা হতে প্রবাদের জন্ম। প্রবাদকে খন্ড জ্ঞানভান্ডার বলা চলে। এক একটি প্রবাদবাক্য হীরার টুকরার ন্যায় দামী। সাগরের বুকে যেমন মণি-মুক্তা লুক্কায়িত থাকে, তেমনি মানবমনের গহীনে যুগ যুগ ধরে সঞ্চিত হয় প্রবাদরূপ রত্নরাজি। প্রবাদের মাধ্যমে আমরা পেয়ে থাকি চিরন্তন জ্ঞানের কথা, অজানা রহস্যের কথা, আনন্দঘন হাস্যরস ও কৌতুকের কথা যা মনকে সাময়িক আনন্দে উৎফুল্ল করে তোলে। তাই প্রবাদ বাক্য যেমন আনন্দের খোরাক, তেমনই এর উপদেশমালা চিন্তার খোরাকও বটে। দেখা যায়, পল্লীর প্রবীণ লোকেরা কথায় কথায় প্রবাদ আওড়ান। এগুলো যেন তাদের রক্তের সাথে মিশে আছে। প্রাসঙ্গিক প্রয়োজনে তাদের মুখ দিয়ে স্বতঃস্ফুর্তভাবে বেরিয়ে আসে রাশি রাশি প্রবাদ বচন।স্থান-কাল-পাত্রভেদে কোথায় কোনটি প্রযোজ্য, অন্তর-ভান্ডার খুঁজে বের করতে তাদের আদৌ বেগ পেতে হয় না। (দ্রষ্টব্য: চলনবিলের লোকসাহিত্য। প্রকাশক- বাংলা একাডেমী, ঢাকা।)
নাটোর জেলার মাদার গান
মাদারের গান বা মাদার গান নাটোর জেলার নিজস্ব লোকসঙ্গীত হিসাবে পরিচিত। বাংলাদেশের অন্য কোনো অঞ্চলে এই গানের আসর বসলেও তা মূলত নাটোর জেলা থেকেই ধার করা।নাটোরের সর্বত্র মাদারগানের আসর ছিল একসময় নিত্য-নৈমিত্তিক ঘটনা। মাদারের গান বা মাদার পীরের গান অত্যন্ত জনপ্রিয় ছিল একসময়। যদিও মাদার পীর নামক কোনো পীরের দরগা বা মাজার নেই কোথাও, তবু মাদার পীরের নামে মানত বা মানসিক করার চল আছে জেলার সর্বত্র। বিশেষ করে নাটোর জেলা সদর ও চলনবিল অঞ্চলের বিভিন্ন গ্রামে। সন্তান কামনায়, রোগ-শোক থেকে নিরাময় কিংবা বিপদ থেকে উদ্ধারের আশায় লোকে মাদার পীরের নামে মানসিক করে। তারা পীরের দোহাই দিয়ে মানত করে যে বিপদ থেকে উদ্ধার পেলে মাদারেরর গানের আসর বসাবে। একসময় এই অঞ্চলের গ্রামে-গঞ্জে, হাটে-বাজারে, মাঠে-ময়দানে, উঠোনে-দাওয়ায় আসর বসতো মাদারগানের। পথে-প্রান্তরে প্রতিনিয়ত প্রতিধ্বনিত হতো মাদার গানের সুর। পথ চলতে, লাঙল দিতে, জমি নিড়াতে, গরু চরাতে- সর্বত্রই মানুষের গলা চিরে বেরুত এই মাদার গানের ধূয়া। বিশেষ করে আসর বসতো মহররমের চাঁদ উঠলে, কলেরা-বসন্ত দেখা দিলে, জমিতে মড়ক দেখা দিলে। মাদার পীর কোনো বাস্তব পীর নন। তার অস্তিত্ব কাল্পনিক, মারেফতি ধরনের। কিংবদন্তি আছে যে হারুত-মারুত নামের দুই ফেরেশতা একবার পৃথিবীতে আসেন জীবন পর্যবেক্ষণ করতে। তারা এসে এক সুন্দরী নারীর প্রেমে পতিত হন। তারা সেই নারীর প্রেমে এমনভাবে আসক্ত হয়ে পড়েন যে, ভুলেই যান তারা ফেরেশতা। তাদের প্রেমের ফলেই জন্ম হয় মাদার পীরের। তার জন্মের অব্যবহিত পরেই ফেরেশতারা খোদার ইচ্ছায় নিজেদের ভুলে যাওয়া সত্ত্বার কথা মনে করতে পারেন ফের। তারা এই দুনিয়া ত্যাগ করে চলে যান আসমানে তাদের নিবাসে ও কর্মক্ষেত্রে। একদিন হযরত আলী (রাঃ) শিকারে এসে কাপকুপের জঙ্গলে কুড়িয়ে পান শিশুকে। পুত্রের মতো লালন-পালন করেন। পরবর্তীতে মারফতি তরিকায় কঠোর সাধনা করে সিদ্ধিলাভ করেন মাদার পীর। এবং এসমে আজমের মাধ্যমে দম বা শুমার ধরে অনেক অসাধ্য সাধনের শক্তি অর্জন করেন। অর্জিত এই শক্তি বা মাহাত্ম্য মানবকল্যাণে লাগানোর জন্য তিনি ঘুরে বেরিয়েছেন দেশে-দেশান্তরে। তার এক-একটি কেরামতি নিয়ে এক-একটি পালা রচিত হয়েছে। এইরকম তার কয়েকটি পালার কথা জানা যায়। যেমন জিন্দাশাহ মাদার, আসকান মাদার, তালেমুল মাদার, খাতেমুল মাদার ইত্যাদি। এক এক পালায় এক এক নামে আবির্ভাব ঘটে শাহ মাদার পীরের। যেমন- ‘সমশের গোলাব’ পালায় রুহানী বা আধ্যাত্মিক শক্তি নিয়ে মাদার পীর পাল্লা দেন বড়পীর হযরত আবদুল কাদের জিলানী (রঃ)-র সাথে। রাজা ছিলছত্র একবার শিশু ইমাম হাসান ও ইমাম হোসেন (রঃ)-কে চুরি করে নিয়ে যায় তার দেশে। রাজা ছিলছত্রের দেশ হচ্ছে আরব মুলুক থেকে অনেক দূরে- সাত সমুদ্র তেরো নদীর ওপারে। হাসান-হোসেনকে মুক্ত করতে সেই দেশে যান মোহাম্মদ হানিফা। কিন্তু তিনিও বন্দী হন রাজা ছিলছত্রের সৈন্যদের হাতে। এই সংবাদে ক্রুদ্ধ হয়ে ছুটে যান মাদার পীর। তিনি বন্দী করেন রাজা ছিলছত্রকে। কিন্তু হাসান-হোসেনকে কোথায় বন্দী করে রেখেছে, তা কিছুৃতেই জানায় না রাজা ছিলছত্র। তখন মাদার পীর তার ঝোলার মধ্যে ভরে ছিলছত্রের গোটা রাজ্যটাই তুলে আনেন। তারপর মা ফাতেমা (রাঃ) এর সামনে এনে মেলে ধরেন ঝোলা এবং খুঁজে নিতে বলেন তাঁর পুত্রদের।
আর সব লোকগীতির মতো মাদার গানের আসর বসে খুব সাদাসিধেভাবে। সামিয়ানা টাঙিয়ে তার নিচে পাটি-সপ-মাদুর বিছিয়ে বসে এই গানের আসর। কলা-কুশলীর সংখ্যাও বেশি নয়। প্রধান চরিত্র দুইজন। মাদার পীর এবং তার শিষ্য জুমল শাহ। এছাড়া আছে কয়েকজন দোহার-বাইন। দোহার-বাইনরা জটলা করে বসে আসরের মাঝখানে। তাদের হাতে থাকে খঞ্জনি। তাদের চারপাশে বৃত্তাকারে ঘুরে ঘুরে গান গায় মাদার পীর ও জুমল শাহ। তাদের হাঁক-গানের সাথে ধূয়া ধরে দোহাররা। সওয়াল-জবাব-বিবৃতি সবকিছু করে মাদার জুমল দুইজনই। এদের পেছনে পেছনে গান-বাজনার তালে তালে নাচে নর্তকী। মাদার গানের নর্তকীর স্থানীয় নাম ছুকরি। ধুতি-শাড়ি-থান পরে পুরুষরাই ছুকরি সাজে এই গানে। দোহারদের বা জুমল শাহের জন্য অন্য কোনো সাজ-পোশাক নেই। শুধু মাদার পীরের জন্য প্রয়োজন হয় বিশেষ পোশাকের। তার পরনে থাকে অজানুলম্বিত আলখাল্লা, গলায় তসবিহ, মাথায় থাকে শিরস্ত্রাণ, হাতে আশা (লাঠি)।
পদ্মপুরাণ বা মনসার গান ও ভাসানযাত্রা
অন্যদিকে ভাসান গান মূলত চলনবিল অঞ্চলের পদ্মপুরাণের একটি রূপান্তর। জনশ্রুতি আছে যে চাঁদ সওদাগরের সপ্তডিঙ্গা মধুকর যে কালীদহ সাগরে নিমজ্জিত হয়, চলনবিলই সেকালের সেই কালীদহ সাগর। ভাসান গানের মূল পর্ব বেহুলা আর লক্ষীন্দরের গীতগাথা হলেও এই কাহিনীর শাখা-প্রশাখা আছে অনেক। যেমন- ধন্মন্ত সওদাগর, শ্রীমন্ত সওদাগর, কুটিশ্ সওদাগর, কুটিশ্ সওদাগরের স্ত্রী কমলা সুন্দরী প্রভৃতি।
বিয়ের গীত
বিয়ের সময় নাটোরের গ্রামাঞ্চলে মেয়ে মহলে নৃত্য-গীতের প্রচলন খুবই বেশি। গ্রামাঞ্চলে বিয়ের গান এখনো স্বমহিমায় তার অস্তিত্ব বজায় রেখেছে। বিয়ের গীত শুরু হয় পাত্র ও কন্যাপক্ষের কথা পাকাপাকি হওয়ার সময় থেকে। চলতে থাকে বিবাহের সম্পূর্ণ অনুষ্ঠান শেষ না হওয়া পর্যন্ত। কখনো কখনো সাতদিন যাবৎ চলতে থাকে এই ধরনের অনুষ্ঠানমালা। বিবাহের তারিখের তিন দিন আগে বর ও কনের বাড়িতে প্রথমে ‘ঢেঁকিপূজা’, তারপরের দিন ‘হেঁসেল পূজা’ এবং পরের দিন ‘খরতাগা’ করা হয়। উল্লেখ্য হিন্দু-মুসলমান নির্বিশেষে বিয়ে বাড়িতে এই অনুষ্ঠানগুলি করা হয়। এখন হয়তো মুসলমান পরিবারে পূজা শব্দটি উচ্চারণ করা হয় না, কিন্তু সকল উপাচার পালন করা হয় সবিস্তারে।
নাটোরের বিয়ের অনুষ্ঠানের প্রতিটি পর্বে একাধিক নৃত্য-গীতের সমাহার দেখা যায়।খরতাগার দিন বর ও কনের দাদি, নানি, সম্পর্কিত ভাবীরা, জেলেনী ও মেথরানীর সাজে সঙ সেজে নাচে আর গীত গায়। জেলেনীর মাথায় থাকে মাছের ডালি, মেথরানীর মাথায় বালতি, কোমড়ে বাঁধা ঝাঁটা। বরযাত্রী এসে পড়লে বরের পাশে সবসময় বসে থাকে বরের ভগ্নিপতি স্থানীয় কেউ, যার সাথে ঠাট্টার সম্পর্ক চালু। স্থানীয় ভাষায় তাকে বরের ‘কোলদারা’ বলা হয়।
এছাড়াও নাটোর জেলার সর্বত্র ছড়িয়ে আছে অসংখ্য মুর্শিদী গান, ধূয়া গান, বারমাসি গান, জারিগান, নৌকা বাইচের গান, লোককাহিনী, মুখা খেলা, বিচ্ছেদ গান, টপ্পা গান, কবি গান, যোগীর গান, হাপু গানসহ লোকজ সংস্কৃতির বিভিন্ন উপাদান। কিছু কিছু বিলুপ্ত হয়ে গেছে। কিছু কিছু দ্রুত বিলীয়মান। সেগুলি সম্পূর্ণরূপে সংগ্রহ ও সংরক্ষণের জন্য প্রয়োজন ব্যাপক ও ধারাবাহিক কর্মযজ্ঞ। আমাদের সার্বিক সাংস্কৃতিক জাগরণ ও মুক্তির লক্ষ্যে এই লোকজ সংস্কৃতি পালন করতে পারে প্রভাবকের ভূমিকা। শুধু সেই কারণে হলেও আমাদের অগ্রসর হতে হবে লোকজ সংস্কৃতির যাবতীয় উপাদানের সংগ্রহে ও সংরক্ষণে। লোকসংস্কৃতির অন্তর্গত পালা-গান-নৃত্য-খেলা প্রভৃতি শুধু লিখিতভাবে সংগ্রহ করলে তা অনেকটা মূল্যহীন হবে। কেননা লিখিতভাবে শুধু বাণীগুলিকে সংরক্ষণ করা সম্ভব। এইসব গীতের কোনো স্বরলিপি না থাকায় শুধু বাণী থেকে সুর করা অসম্ভব। তাই সংরক্ষণের জন্য লিখিত পান্ডুলিপির পাশাপাশি অডিও-ভিজুয়াল মাধ্যম ব্যবহার করতে হবে।
শিল্পীগণ
নাটোরের লোকজ সংস্কৃতিকে যারা লালন করছে সেইসব শিল্পীদের নাম, ঠিকানা নিম্নে উদ্ধৃত হলোঃ
মনসার গান বা ভাসান যাত্রা
- বিপদ হালদার (দলনেতা), আকবর কবিরাজ, সিধু কবিরা, অনুপ ঘোষ (বায়েন), গ্রাম- দিঘাপতিয়া, নাটোর সদর উপজেলা
- গজেন্দ্র মন্ডল (দলনেতা), নরেন্দ্র মন্ডল, শ্রীদাম মন্ডল, অজিত দাস, গ্রাম- ভূষণগাছা, নাটোর সদর উপজেলা
মাদারের গান
- আলন ও তার দল, দিঘাপতিয়া, নাটোর সদর উপজেলা
- ইছারুদ্দিন, বনবেলঘরিয়া, নাটোর সদর উপজেলা
- সোনা মিয়া, তেলটুপি, চাপিলা, গুরুদাসপুর
- রমজান, চকপুর, সিংড়া
- রোজিনা বেগম, খাজুরা, নাটোর সদর
মুর্শিদী গান
- আশরাফ, রমজান, সাঁঐল, নাটোর সদর
- মালেক দেওয়ান, বিলদহর, সিংড়া
নাটোরের আদিবাসী সম্প্রদায়
বাংলাদেশের প্রাচীন জনগোষ্ঠী হলো আদিবাসী সম্প্রদায়। কোন দেশের নৃতাত্ত্বিক ইতিহাসের গুরুত্বপূর্ণ বাহক হলো সেদেশের আদিবাসীরা। এদেশের প্রতিটি জেলাতে আদিবাসী জনগোষ্ঠী ছড়িয়ে ছিটিয়ে আছে। নাটোরেও রয়েছে তাদের অবস্থান। এখানে আদিবাসী সম্প্রদায় আছে ২২/২৩ টি। বাংলাদেশের অন্যান্য অনেক অঞ্চলের তুলনায় নাটোরের আদিবাসী সম্প্রদায়ের রয়েছে সুপ্রাচীন ঐতিহ্য ।তাদের রয়েছে নিজস্ব ভাষা, সংস্কৃতি, ধর্ম ও অন্যান্য আচার-অনুষ্ঠান। সময়ের পরিক্রমায় ও অন্যান্য সংস্কৃতির চাপে হারিয়ে যেতে বসেছে সহস্র বছরের পুরনো এ ঐতিহ্য তাদের নিজস্ব ভাষা থাকলেও আজ সে ভাষা তারা ভুলতে বসেছে। তার অন্যতম প্রধান কারণ হলো এগুলোর বেশিরভাগেরই কোন লিখিত রূপ তথা বর্ণমালা নেই এবং এসব ভাষা সংরক্ষণের জন্য পূর্বে তেমন কোন উদ্যোগ নেয়া হয়নি। কিন্তু তাদের ভাষা ও সংস্কৃতি সংরক্ষণ আমাদের জাতীয় কর্তব্য । নাটোরের ৬টি উপজেলাতে বসবাসরত মোট আদিবাসী জনগোষ্ঠী প্রায় ৪৫ হাজার । এদের আর্থ-সামাজিক উন্নয়নের জন্য নাটোরে আদিবাসী সমাজ উন্নয়ন সংস্থা(আসউস) নামে একটি সংগঠন রয়েছে ।
নাটোরের আদিবাসী সম্প্রদায়গুলো  হচ্ছে : ওঁরাও, পাহান, পাহাড়ী, সিং, মাহাতো, মুন্ডারী, সাঁওতাল, লোহার, তেলী, রায়, চৌহান, মাল পাহাড়ী, বাগতি, রামদাস, রবিদাস, মল্লিক, গারো, হাড়ী, তুড়ি, ভান্ডারী, ঋষি, কোনাই, মালো প্রভৃতি।
ধর্ম ও সংস্কৃতি
আদিবাসীরা মূলতঃ প্রকৃতি পূজারী। প্রকৃতিকে কেন্দ্র করে তারা বিভিন্ন উৎসব পালন করে থাকে। এসব উৎসবের সাথে জড়িয়ে থাকে তাদের ধর্মীয় বিশ্বাস, শুভ-অশুভ বোধ। তারা মূলত: সনাতন ধর্মের অনুসারী। এছাড়াও অল্প কিছু সংখ্যক খ্রিস্টান ধর্মাবলম্বী রয়েছে। আদিবাসীদের নিজস্ব কিছু ধর্মীয় ও সাংস্কৃতিক আচার-অনুষ্ঠান রয়েছে। এরা মূলত: প্রকৃতির সাথে মিল রেখে ধর্মীয় অনুষ্ঠান পালন করে। বিশেষ কিছু কাজের প্রারম্ভে তারা এসব উৎসব করে থাকে। আবার জন্ম-মৃত্যু, বিবাহ, পরিবারের শান্তির উদ্দেশ্যেও তারা বিশেষ কিছু ধর্মীয় আচার অনুষ্ঠান পালন করে থাকে। বিবাহ,মৃত্যু, শ্রাদ্ধ, সন্তানের জন্ম ইত্যাদি উপলক্ষ্যে তারা বিভিন্ন অনুষ্ঠান পালন করেন । এসব অনুষ্ঠানের মধ্যে রয়েছে কারাং উৎসব, ধান বান গাড়ী, শহরাই উৎসব, পুংটাডী, ডান্ডা-কাটনা, ফাগুয়া। এছাড়াও সনাতন ধর্মের পূজা পার্বণ  পালন করে থাকে ।
ধান বান গাড়ি উৎসব
ধান লাগানো ও কাটার সময় তারা এ উৎসব পালন করে থাকে। এসময় তারা মাদল-ঢোলক ও নিজস্ব কিছু বাদ্যযন্ত্র নিয়ে নিজস্ব ভাষায় নৃত্য-গীত উৎসবে মেতে উঠে। অনেক সময় গভীর রাত পর্যন্ত চলে এ উৎসব। এসময় তারা বিভিন্ন আড্ডায় মেতে উঠে। এদের মধ্যে কেউ কেউ আবার হারিয়া পান করে। যেসব আদিবাসী এসব উৎসব পালন করে থাকে তারা হলো ওরাও, পাহান, মুন্ডারী, মাহাতো, সিং, লোহার।
কারাম উৎসব
এটি মূলতঃ ডাল পূজা । প্রকৃতিকে সন্তুষ্ট করার উদ্দেশ্যে এ পূজা করা হয়ে থাকে । তারা বিশ্বাস করে প্রকৃতি দেবী সন্তুষ্ট হয়ে ফুলে ফলে ভরিয়ে তুলবে তাদের চারপাশের গাছপালা । ভাদ্র আশ্বিন মাসে গাছের ডাল কেটে পূজা দেয়ার মাধ্যমে তারা এ উৎসব পালন করে। এ উৎসবকে কেন্দ্র করে তারা বিভিন্ন নাচ-গানের আয়োজন করে । আদিবাসীরা তাদের নিজস্ব পোশাকে সুসজ্জিত হয়ে এ উৎসব পালন করে থাকে । যেসব আদিবাসী এসব উৎসব পালন করে থাকে তারা হলো ওরাও, পাহান, মুন্ডারী, মাহাতো, সিং, লোহার ।
সহরাই উৎসব
অধিক ফলনের আশায় আদিবাসীরা সহরাই উৎসব পালন করে । কার্তিক মাসে এই উৎসব পালিত হয় । এই উৎসবে কৃষি কাজের যন্ত্রপাতি যেমন কাস্তে, কোদাল, নিড়ানী, লাঙল ও গরুকে পূজা করা হয় । এ পূজা হয়ে থাকে গোয়াল ঘরে । পূজা উপলক্ষ্যে গরুর জন্য বিশেষ খাদ্য প্রস্ত্তত করা হয় । এসকল রান্নার কাজ গোয়াল ঘরে করা হয়ে থাকে । পূজা শেষে প্রসাদ হিসাবে সকলের মধ্যে সে খাবার বিতরণ করা হয় । যেসব আদিবাসী এসব উৎসব পালন করে থাকে তারা হলো ওরাও, পাহান, মুন্ডারী, মাহাতো, সিং, লোহার ।
পুংটাডী
গাছের নিচে সকলে একত্রিত হয়ে আদিবাসীরা এ পূজা করে থাকে । পূজার সময় তারা হাঁস, মুরগী, কবুতর,কুমড়ো, ঝিঙা ইত্যাদি বলি দিয়ে থাকে । এ পূজার উদ্দেশ্য প্রকৃতিকে সন্তুষ্ট করা । শুধুমাত্র পাহাড়ী আদিবাসীরা এ পূজা করে থাকে ।
ফাগুয়া
দোল পূর্ণিমাতে সকল আদিবাসী সম্প্রদায় এ আনন্দ উৎসবে মেতে উঠে । ডিম ও কবুতর দিয়ে এ পূজা করা হয় । এ পূজা উপলক্ষ্যে নাচ-গানের আয়োজন করা হয় । আগের রাতে পূজা হয় এবং পরের দিন তারা শিকারে বের হয় ।শিকারে গিয়ে খরগোশ শিকার করা হয ।
বিয়ে
তারা সাধারণতঃ নিজ সম্প্রদায়ের বাইরে বিয়ে করে না । প্রতিটি আদিবাসী সম্প্রদায় বিভিন্ন গোত্রে বিভক্ত । তারা নিজ গোত্রে বিয়ে করে না । বিয়ের সময় ছেলেপক্ষ হতে মেয়ের বাবাকে পণ দিতে হয় ।
খাদ্য
আদিবাসীদের নিজস্ব খাদ্যভ্যাস থাকলেও তারা বাঙালীদের সকল খাদ্যই গ্রহণ করে থাকে । তারা খরগোশ, শুকর, কুইচ্চা, ব্যাঙ, কচ্ছপ, কাকড়া, বনমোরগ, শামুক ইত্যাদি বিশেষভাবে পছন্দ করে থাকে ।
ভাষা
- বিভিন্ন সরকারি চাকুরীতে আদিবাসীদের জন্য কোটা বরাদ্দ করা আছে
- উপজেলা ভিত্তিক আদিবাসীদের সংখ্যা অনুপাতে তাদের জন্য সরকারি বরাদ্দ রয়েছে ।
আদিবাসীদের কর্মসংস্থানের জন্য বিভিন্ন এনজিও কাজ করে যাচ্ছে। আদিবাসী সমাজ উন্নয়ন সংস্থা (আসউস) নাটোর জেলায় বসবাসরত আদিবাসীদের আর্থ-সামাজিক উন্নয়নের লক্ষ্যে ১৯৯৫ সাল থেকে কাজ করে আসছে। বর্তমানে নাটোর জেলার ছয়টি উপজেলায় আসউস কাজ করে যাচ্ছে। অক্সফাম জিবির সহায়তায় আদিবাসী সক্ষমতা বৃদ্ধি প্রকল্প, ব্র্যাকের সহায়তায় উপানুষ্ঠানিক প্রাথমিক বিদ্যালয়, অক্সফামের সহায়তায় জেন্ডার প্রকল্পসহ আসউসের সহায়তায় বিভিন্ন উন্নয়নমূলক কাজ বাস্তবায়িত হচ্ছে। আদিবাসী সমাজের শিক্ষার হার বৃদ্ধি, নিজেদের অধিকার আদায়, নিজ ভাষা রক্ষা, নিজ ভূমি রক্ষা, পারিবারিক ও সামাজিক সমস্যার সমাধান, মাদকদ্রব্য নিয়ন্ত্রণ, আন্ত-সম্প্রদায় সমন্বয় সাধন, এ্যাডভোকেসি কার্যক্রম, নারী নির্যাতনের বিরুদ্ধে প্রতিবাদ ও মিছিল, আদিবাসীদের ভূমি জবর-দখলের বিরুদ্ধে বিক্ষোভ মিছিল, স্যানিটারী ল্যাট্রিন স্থাপন, বয়স্ক শিক্ষা কার্যক্রম, কিশোর-কিশোর শিক্ষা কার্যক্রম, এইচআইভি/এইডস সচেতনতা বৃদ্ধিসহ নানা উন্নয়নমূলক কাজে সরকারী-বেসরকারী প্রতিষ্ঠানের পাশাপাশি আসউস কাজ করে থাকে। প্রতিষ্ঠানটির আঞ্চলিক কার্যালয়  নাটোরের বঙ্গোঁজ্জ্বলে অবস্থিত ।
নাটোরের সাংস্কৃতিক প্রতিষ্ঠান
নাটোরের সাংস্কৃতিক ঐতিহ্যকে সমৃদ্ধশালী কিংবা প্রাচুর্যপূর্ণ বলা না গেলেও এই ছোট্ট শহরটিতে নিরমত্মর সাংস্কৃতিক চর্চা অব্যাহত রয়েছে। দীর্ঘদিন যাবত কোনো কোনো প্রতিষ্ঠান সাংস্কৃতিক কর্মকান্ডে সম্পৃক্ত রেখেছে নিজেদের। নানা সমস্যা ও প্রতিকুলতার মধ্যেও ধরে রাখতে চেয়েছে সংস্কৃতির সুবাতাস শুধু তাই নং, উত্তরোত্তর এগিয়ে যেতে চেয়েছে উৎকর্ষর দিকে। এইসব বিবেচনায় সেই সব ব্যক্তি ও প্রতিষ্ঠানকে মূল্যায়ন করা দরকার। নাটোরের শিশু সাংস্কৃতিক প্রতিষ্ঠান আছে যেগুলো ঐকামিত্মক ভালবাসায় নীরবে কাজ করছে কিন্তু রয়ে গেছে পরিচিতির বাইরে। আমরা চাই সেগুলো পরিস্ফুটিত হোক বৃহত্তর বাইরে, উদ্ভসন ঘটুক তাদের স্বকীয় সত্তার।
সাকাম সাংস্কৃতিক প্রতিষ্ঠানঃ ১৯৭২ সালের ২ ফেব্রম্নয়ারি নাটোর শহরের শুকুলপট্টিতে সাকাম সাংস্কৃতিক প্রতিষ্ঠান আত্মপ্রকাশ করে। মরহুম আমিনুল হক গেদু সংগঠনটির প্রতিষ্ঠা সম্পাদক ছিলেন। বর্তমানে সভাপতি হিসেবে দায়িত্ব পালন করছেন শ্রী প্রদ্যোত কুমার লাহিড়ী। সাকাম এর কার্যক্রম যথেষ্ট গতিশীল। নিজস্ব মঞ্চে নাটক মঞ্চায়নসহ সঙ্গীত ও অঙ্কন প্রশিক্ষণ কার্যক্রম পরিচালিত হয়। আর্থিক সমস্যার কারণে প্রতিষ্ঠানের মেরামত এবং উন্নয়ন ব্যাহত হচ্ছে। নাটক মঞ্চায়নের জন্য আলো, শব্দ, সেট, পোশাক, বসার আসন সংকট এবং প্রতি বছর ভাড়ার অর্থ যোগান দেওয়াই মূল সমস্যা হয়ে আছে।
শিল্পকলা একাডেমীঃ ১৯৭৩ সালে প্রতিষ্ঠিত ললিতকলা একাডেমী পরিবর্তিত হয়ে শিল্পকলা একাডেমী নামে পরিচিত হয়। বর্তমান কার্যালয় কানাইখালীতে। পদাধিকার বলে শিল্পকলা একাডেমীর সভাপতি জেলা প্রশাসক। শিল্পকলা অব্যাহত রেখেছে শিল্পিত কার্যক্রম। নাচ, গান, নাটক, তবলায় উলেস্নখযোগ্য সংখ্যক প্রশিক্ষণার্থী রয়েছে।
নাটোর সঙ্গীত বিদ্যালয়ঃ ১৯৮৬ সালের ১০ ফেব্রম্নয়ারি নাটোর সঙ্গীত বিদ্যালয় প্রতিষ্ঠিত হয়। নাটোর জেলা পরিষদ হল সংলগ্ন আলাইপুরে সংগঠনটির কার্যালয়। তদানিমত্মন জেলা প্রশাসক জনাব শেখ আকরাম আলী বিদ্যালয়টি প্রতিষ্ঠা করেন। বর্তমানে পদাধিকার বলে জেলা প্রশাসক সভাপতি এবং অধ্যক্ষ হিসেবে জনাব মাওলা বক্স আলো সাধারণ সম্পাদক হিসেবে দায়িত্ব পালন করছেন।
ঊষা খেলাঘর আসরঃ ১৯৮৯ সালের ৫ নভেম্বর গাড়িখানা নামক স্থানে প্রতিষ্ঠিত ঊষা খেলাঘর আসর প্রতিষ্ঠা লগ্ন থেকেই নন্দিত হয়ে আসছে। বিভিন্ন জাতীয় দিবস পালন এবং সাংগঠনিক কর্মসূচির মাধ্যমে সংগঠনটির কার্যক্রম সচল রয়েছে।
সেতু বন্ধনঃ সেতু বন্ধন প্রতিষ্ঠিত হয় ১৯৯৬ সালে। বর্তমান কার্যালয় শহরের কানাইখালীতে। সাংগঠনিক সূচনায় ছিলেন সর্বজনাব মীর আতাউর রহমান, মাঈদুল ইসলাম, আনোয়ার হোসেন মানিক, মোঃ সেদরম্নল হুদা ডেভিড, শহীদুল ইসলাম চুনী প্রমূখ।  ভাড়া ঘরে সংগঠনটির কার্যক্রম চলছে। মূলত অর্থনৈতিক সমস্যাই সংগঠনটির বিকাশে প্রধান অমত্মরায় হয়ে দাঁড়িয়েছে।
ভোলামন বাউল সংগঠনঃ ১৯৯৬ সালের ১৪ এপ্রিল আত্মপ্রকাশ করে ভোলামন বাউল সংগঠন। এর সাংগঠনিক দপ্তর হাজরা নাটোরে। সংগঠনের নিজস্ব জমি এবং ঘর আছে। সংগঠনটি লোকজ-সামাজিক-সাংস্কৃতিক ও কল্যাণমূলক নানা কার্যক্রম দীর্ঘদিন ধরে সম্পাদন করে আসছে। বার্ষিক সাধুর প্রেম বাজার (বাউল মেলা) আয়োজন করে থাকে নভেম্বরের ২৭ তারিখে।
সপ্তক সুর তরঙ্গঃ ১৯৯৭ সালের ১ জানুয়ারি সপ্তক সুর তরঙ্গ প্রতিষ্ঠা করেন কার্তিক চন্দ্র মন্ডল। উত্তর পটুয়াপাড়ায় অবস্থিত সপ্তক সুর তরঙ্গের কার্যালয়।
নৃত্যাঙ্গনঃ নাটোরের সুপরিচিত নৃত্যাঙ্গনের প্রতিষ্ঠা হয় ১৯৯৮ সালে। প্রতিষ্ঠাতা নৃত্যশিল্পী সুশামত্ম কুমার দাস পরিচালকের দায়িত্ব পালন করছেন। নৃত্যাঙ্গনে নৃত্যের পাশাপাশি নৃত্যাঙ্গনে গিটার ও চিত্রাংকণ প্রশিক্মণ দেওয়া হয়।
দিব্য সাংস্কৃতিক সংগঠনঃ দিব্য সাংস্কৃতিক সংগঠনটির যাত্রা শুরম্ন ২০০৬ সালের ৬ মে। বিশ্বজিৎ কুমার পাল এই নৃত্যনির্ভর সংগঠনটি প্রতিষ্ঠা করেন। শুকুলপট্টিতে সংগঠনটির অস্থায়ী সাংগঠনিক দপ্তর। সভাপতি  হিসেবে মোঃ ফয়সল ইসলাম এবং সম্পাদক হিসেবে বিশ্বজিৎ কুমার পাল দায়িত্ব পালন করছেন। মাত্র দুই বছর বয়সী এই সংগঠনটি যাত্রার শুরম্ন থেকেই ভাল সাড়া পেয়ে আসছে।
বাংলার চিরায়িত সংস্কৃতি ধারাকে প্রবাহমান রাখার জন্য নিরবচ্ছিন্ন প্রচেষ্টা রাখবে বলে প্রত্যয় ব্যক্ত করে সংগঠনটি।
স্মৃতি নৃত্য স্কুলঃ সময়ের সাথে তাল মিলিয়ে ২০০৭ সালের ১৫ এপ্রিল প্রতিষ্ঠিত হয়েছে স্মৃতি নৃত্য স্কুল। স্কুলের সাংগঠনিক কার্যালয় কান্দিভিটায়। নিশাত সুলতানা দোলনের প্রতিষ্ঠিত নৃত্য স্কুলটিতে বর্তমানে স্মৃতি নৃত্য স্কুলে ৭৭ জন প্রশিক্ষণার্থী রয়েছে।
মাইকেল ফ্রেডরিক
মাইকেল ক্যাম্পবেল ফ্রেডরিক (Michael Frederick; জন্ম: ৬ মে, ১৯২৭ - মৃত্যু: ১৮ জুন, ২০১৪) বার্বাডোসের সেন্ট পিটার এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও জ্যামাইকা এবং ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতে পারতেন মাইকেল ফ্রেডরিক।
বড়াইগ্রাম উপজেলা
অর্থনীতি
ফসল: রসুন, আখ, ধান, মোমকালাই, গম, মসুর, ভুট্টা ইত্যাদি।
মাইকেল ফ্রেডরিক
প্রথম-শ্রেণীর ক্রিকেট
বার্বাডোসের সেন্ট পিটারের মাইল এন্ড এ কোয়ার্টার এলাকায় মাইকেল ফ্রেডরিকের জন্ম। ক্রিকেটের জন্যে বিখ্যাত বার্বাডোসভিত্তিক দ্য লজ স্কুলে পড়াশুনো করেন। সেখানে অবস্থানকালে লেসলি আর্থার বেসি ওয়ালকটের কাছ থেকে প্রশিক্ষণ গ্রহণ করেছিলেন তিনি। ১৯৪৪-৪৫ মৌসুমে ১৭ বছর বয়সে বার্বাডোসের সদস্যরূপে ব্রিটিশ গায়ানার বিপক্ষে একটি প্রথম-শ্রেণীর খেলায় অংশ নেন।
বড়াইগ্রাম উপজেলা
বিবিধ
প্রাচীন ঐতিহাসিক ও ঐতিহ্যের ধারাবাহিকতায় অন্যান্য উপজেলা হতে বড়াইগ্রাম উপজেলাকে সহজেই পৃথক করা যায়। এক সময়ের বড়াইগ্রাম উপজেলা হেড কোয়ার্টার বনজঙ্গলে ভরা ছিল। বনপাড়া-পাবনা মহাসড়ক এ্বং বনপাড়া-হাটিকুমরুল মহাসড়ক হওয়ার পর যোগাযোগ ব্যবস্থার উন্নতির সাথে সাথে বড়াইগ্রাম উপজেলার গুরুত্ব অন্যান্য উপজেলার চেয়ে বৃদ্ধি পায়। বড়াইগ্রাম উপজেলার শতকরা ৮০ ভাগ লোক কৃষিজীবী। খাদ্যে প্রায় স্বয়ংসম্পূর্ণ। শীতে এখানে প্রচুর খেজুরের গুড় উৎপাদিত হয়। যা স্থানীয় চাহিদা মিটিয়েও দেশের বিভিন্ন এলাকায় প্রেরণ করা হয।  এলাকার উঁচু জমিতে সারা বছর বিভিন্ন প্রকার শাক সবজি জন্মে। বর্ষায় বিস্তীর্ণ এলাকার ধান ক্ষেত বৃষ্টির পানিতে প্লাবিত হয়। এতে নানা রকম দেশী মাছের সমারোহ দেখা যায়। অনেক পূর্ব হতেই বড়াইগ্রামের সাথে রাজধানী ঢাকাসহ উত্তর ও দক্ষিণ অঞ্চলের যোগাযোগ ব্যবস্থার যুগান্তকারী পরিবর্তন এসেছে। ফলে কৃষিজাত পণ্য, মাছ,ফল ও শাক সবজী দেশের অন্যত্র প্রেরণ সহজ হয়েছে। এ উপজেলায় মোট ২৬২০৯ হেকটর আবাদী জমি রয়েছে। এখানকার মাটি বেশ উর্বর। প্রায় ১০০% জমি সেচ সুবিধার আওতায় রয়েছে।
মাইকেল ফ্রেডরিক
প্রথম-শ্রেণীর ক্রিকেট
১৯৪৪-৪৫ মৌসুম থেকে ১৯৫৩-৫৪ মৌসুম পর্যন্ত মাইকেল ফ্রেডরিকের প্রথম-শ্রেণীর খেলোয়াড়ী জীবন চলমান ছিল। মাইকেল ফ্রেডরিকের খেলোয়াড়ী জীবন বেশ সংক্ষিপ্ত ধরনের ছিল। ১৯৪৪-৪৫ মৌসুমে বার্বাডোস, ১৯৪৯ সালে ডার্বিশায়ার ও ১৯৫৩-৫৪ মৌসুমে জ্যামাইকার পক্ষে প্রথম-শ্রেণীর ক্রিকেটে অংশ নিয়েছেন তিনি।
কাউন্টি ক্রিকেটে অংশগ্রহণ
১৯৪৬ সালে ইংল্যান্ডে চলে যান। সেখানে বাছাই করা শৌখিন খেলোয়াড়দের নিয়ে গড়া ডার্বিশায়ারের পক্ষে দুইটি খেলায় অংশগ্রহণ করেছিলেন তিনি। শার্কস্টোন ক্রিকেট ক্লাবের পক্ষে খেলার পর ১৯৪৮ থেকে ১৯৫০ সময়কালে ডার্বিশায়ার দ্বিতীয় একাদশে খেলেন। এ সময় সতীর্থ বার্বাডীয় লরি জনসন তার সাথে খেলেছিলেন।
১৯৪৯ সালে ডার্বিশায়ারের প্রথম একাদশের পক্ষে লরি জনসন নিয়মিতভাবে অংশ নিলেও তিনি মাত্র দুইটি প্রথম-শ্রেণীর খেলায় অংশগ্রহণ করতে পেরেছিলেন। তন্মধ্যে, একটি খেলায় তিনি সর্বোচ্চ ৮৪ রান তুলেন।
১৯৫৩-৫৪ মৌসুমে ওয়েস্ট ইন্ডিজে পরবর্তী প্রথম-শ্রেণীর খেলায় অংশ নিয়েছিলেন মাইকেল ফ্রেডরিক। জ্যামাইকার সদস্যরূপে সফররত এমসিসি দলের বিপক্ষে দুইটি খেলায় অংশ নেন। প্রত্যকে খেলাতেই অর্ধ-শতরানের ইনিংস খেলেন। ফলশ্রুতিতে, ওয়েস্ট ইন্ডিজের উদ্বোধনী ব্যাটসম্যানের খসড়া তালিকায় তাকে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মাইকেল ফ্রেডরিক। ১৫ জানুয়ারি, ১৯৫৪ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এটিই তার ষষ্ঠ ও সর্বশেষ প্রথম-শ্রেণীর ক্রিকেটে অংশগ্রহণ ছিল।
১৯৫৩-৫৪ মৌসুমে ইংল্যান্ড দল ওয়েস্ট ইন্ডিজ গমনে আসে। কিংস্টনের সাবিনা পার্কে সিরিজের প্রথম টেস্টে উদ্বোধনী ব্যাটসম্যান হিসেবে খেলেন। প্রথম ইনিংসে শূন্য রানে বিদেয় নিলেও দ্বিতীয় ইনিংসে ৩০ রান তুলেছিলেন। ঐ টেস্টে স্বাগতিক দল ১৪০ রানে জয়লাভ করে। তবে, দ্বিতীয় টেস্টে তাকে দলের বাইরে রাখা হয়। এরপর আর তাঁকে কোন প্রথম-শ্রেণীর ক্রিকেট খেলায় অংশগ্রহণ করতে দেখা যায়নি।
ব্যক্তিগত জীবন
ব্যক্তিগত জীবনে বিবাহিত ছিলেন। ইভা নাম্নী এক রমণীর পাণিগ্রহণ করেন। তাদের সংসারে অ্যান্ড্রু, চার্লস ও ক্যাথরিন নামে তিন সন্তান ছিল।
আকস্মিকভাবে মাটিতে পড়ে যান। অতঃপর, ১৮ জুন, ২০১৪ তারিখে ৮৭ বছর বয়সে জ্যামাইকার মে পেন এলাকায় মাইকেল ফ্রেডরিকের দেহাবসান ঘটে। তার কাকাতো ভাই রবিন বাইনো ওয়েস্ট ইন্ডিজের পক্ষে টেস্ট খেলায় অংশ নিয়েছেন।
স্যালি ম্যাকেঞ্জি
স্যালি ম্যাকেঞ্জি (জন্ম ৮ ফেব্রুয়ারী ১৯৫৫) এছাড়াও স্যালি ম্যাকেঞ্জি হিসাবে কৃতিত্বপূর্ণ, একজন অস্ট্রেলীয় অভিনেত্রী, পরিচালক, নাট্যকার এবং চিত্রনাট্যকার। তিনি ১৯৭৭ সালে অস্ট্রেলিয়ার মর্যাদাপূর্ণ ন্যাশনাল ইনস্টিটিউট অফ ড্রামাটিক আর্ট থেকে স্নাতক হন। পরে তিনি কুইন্সল্যান্ড ইউনিভার্সিটি অফ টেকনোলজি থেকে ফাইন আর্টসে স্নাতকোত্তর ডিগ্রি অর্জন করেন।